Komission asetus (EY) N:o 489/94, annettu 4 päivänä maaliskuuta 1994, naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta



Virallinen lehti nro L 062 , 05/03/1994 s. 0008 - 0009

Suomenk. erityispainos Alue 3 Nide 56 s. 0082

Ruotsink. erityispainos Alue 3 Nide 56 s. 0082



KOMISSION ASETUS (EY) N:o 489/94, annettu 4 päivänä maaliskuuta 1994, naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 3611/93(2), ja erityisesti sen 4 d artiklan 8 kohdan ja 4 e artiklan 5 kohdan, sekä katsoo, että komission asetuksen (ETY) N:o 3886/92(3), sellaisena kuin se on viimeksi muutettuna asetuksella (EY) N:o 29/94(4), 34 artiklan 2 kohdan mukaisesti vuodesta 1994 emolehmäpalkkio-oikeuksien siirtäminen sekä väliaikainen luovuttaminen tulevat voimaan, kun niistä on annettu tieto toimivaltaisille viranomaisille viimeistään kaksi kuukautta ennen hakemusten jättöajan ensimmäistä päivää; tuottajakohtaisten enimmäismäärien hallintojärjestelmän täytäntöönpanemiseen liittyvien hallinnollisten vaikeuksien vuoksi tietyissä jäsenvaltioissa on ollut ongelmia tämän säännöksen noudattamisessa; kyseisten tuottajien rankaisemisen välttämiseksi on suotavaa antaa jäsenvaltioille lupa vahvistaa lyhempi määräaika kalenterivuodelle 1994, samat hallinnolliset vaikeudet viivästyttivät merkittävästi vuonna 1993 mainittujen tuottajakohtaisten enimmäismäärien myöntämistä; tämän vuoksi tietyt tuottajat eivät ole voineet tehdä palkkio-oikeuksien siirtämistä tai väliaikaista luovuttamista säädetyssä määräajassa; tämän vuoksi jäsenvaltioille olisi annettava lupa tietyillä edellytyksillä vahvistaa vuoden 1993 osalta toinen määräaika, jotta asianomaiset tuottajat voivat antaa tiedon palkkio-oikeuksien siirtämisestä tai väliaikaisesta luovuttamisesta; samanlaisia ongelmia on odotettavissa vuodelle 1994; tämän vuoksi olisi myönnettävä toinen määräaika vuodelle 1994, asetuksen (ETY) N:o 3886/92 38 artiklan 6 kohdassa säädetään, että vuodelle 1993 jätetyt palkkiohakemukset, joiden eläinmäärä on suurempi kuin jäsenvaltioiden viranomaisten vahvistama tuottajakohtainen enimmäismäärä, on vähennettävä kyseistä enimmäismäärää vastaaviksi; tiettyjen jäsenvaltioiden hallinnollisten vaikeuksien vuoksi, joista aiheutuu viivästymisiä tuottajakohtaisten enimmäismäärien myöntämisessä, tätä säännöstä olisi sovellettava vuoden 1993 jälkeen, asetuksen (ETY) N:o 3886/92 58 artiklan 1 kohdassa säädetään siirtymäkaudesta ja tietyillä edellytyksillä poikkeamisesta emolehmän määritelmästä tuottajien osalta, jotka ovat oikeutettuja palkkioon vuosina 1990 ja 1991; vuosi 1991 oli ensimmäinen emolehmäpalkkiojärjestelmän soveltamisvuosi Azorien alueen tuottajien osalta; tämän vuoksi ja kyseisen alueen erityistilanteen vuoksi tietyt näistä tuottajista eivät hakeneet palkkiota tai kyseiset tuottajat jätettiin järjestelmän ulkopuolelle tai tuottajien hakemia palkkiomääriä vähennettiin; tämän vuoksi olisi korvattava vuoden 1990 määräaika vuoden 1992 määräajalla; ottaen huomioon, että edellä tarkoitettu poikkeus koskee hakemuksia, jotka on jätetty jo vuonna 1993, sen soveltaminen olisi aiheellista aloittaa 1 päivästä tammikuuta 1993, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3886/92 seuraavasti. 1) Korvataan 34 artiklan 2 kohdan viimeinen virke seuraavasti: "Tämä tiedonanto on tehtävä: - vuoden 1993 osalta ennen jäsenvaltion vahvistamaa päivää, - vuoden 1994 osalta viimeistään kuukautta ennen kunkin jäsenvaltion vahvistaman hakemusten jättöajan ensimmäistä päivää. Vuosien 1993 ja 1994 osalta jäsenvaltiot voivat vahvistaa toisen määräajan tuottajille, jotka täyttävät yhden seuraavista edellytyksistä: Vuosi 1993 a) oikeuksia tarjoavien tuottajien osalta: palkkio-oikeuksien kokonaismäärän siirtämisen tai luovuttamisen aikana on oltava suurempi kuin määrä, jolle palkkiota haettiin vuodelle 1993. Lisäksi luovuttaminen saa koskea enintään oikeuksien kokonaismäärän ja vuodelle 1993 haetun määrän erotusta; b) oikeudet saavien tuottajien osalta: - tuottajat eivät ole saaneet toimivaltaiselta viranomaiselta ilmoitusta alustavasta tuottajakohtaisesta enimmäismäärästä 10 työpäivää ennen jäsenvaltion vuonna 1993 tapahtuvaa siirtämistä ja väliaikaista luovuttamista koskevalle tiedonannolle, - tai tuottajat eivät ole saaneet kansallisen reservin kautta vuodelle 1993 haettujen oikeuksien kokonaismäärää. Vuosi 1994 a) oikeuksia tarjoavien tuottajien osalta: palkkio-oikeuksien kokonaismäärän siirtämisen tai luovuttamisen aikana on oltava suurempi kuin määrä, jolle palkkiota haettiin tai haetaan vuodelle 1994. Lisäksi luovuttaminen saa enintään oikeuksien kokonaismäärän ja vuodelle 1994 haetun määrän erotusta; b) oikeudet saavien tuottajien osalta: - tuottajat eivät ole saaneet toimivaltaiselta viranomaiselta ilmoitusta alustavasta tuottajakohtaisesta enimmäismäärästä 10 työpäivää ennen jäsenvaltion vuonna 1993 tapahtuvaa siirtämistä ja väliaikaista luovuttamista koskevalle tiedonannolle, - tai tuottajat eivät ole saaneet kansallisen reservin kautta vuodelle 1994 haettujen oikeuksien kokonaismäärää." 2) Lisätään 35 artiklaan alakohta seuraavasti: "Vuosien 1993 ja 1994 osalta tämä ilmoitus on tehtävä kuitenkin ennen jäsenvaltion vahvistamaa päivää, jos oikeuden siirtämistä tai väliaikaista luovuttamista koskeva tiedonanto on tehty ennen jäsenvaltion 34 artiklan 2 kohdan mukaisesti vahvistaman toisen määräajan päättymistä." 3) Korvataan 38 artiklan 6 kohta seuraavasti: "6 Jos eläinmäärä hakemuksessa on suurempi kuin 27 artiklan 1 kohdan mukaisesti vahvistettu tuottajakohtainen enimmäismäärä, se vähennetään tätä enimmäismäärää vastaavaksi." 4) Lisätään 58 artiklan 1 kohtaan seuraava alakohta: "Azoreilla olevien tuottajien osalta tässä kohdassa tarkoitetut viitevuodet ovat kuitenkin 1991 tai 1992." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen 1 artiklan 4 kohtaa sovelletaan kuitenkin 1 päivästä tammikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä maaliskuuta 1994. Komission puolesta René STEICHEN Komission jäsen (1) EYVL N:o L 148, 28.6.1968, s. 24 (2) EYVL N:o L 328, 29.12.1993, s. 7 (3) EYVL N:o L 391, 31.12.1992, s. 20 (4) EYVL N:o L 6, 8.1.1994, s. 12